Publication: Magyar Közlöny
Issue: MK-2000-33 (Year: 2000, Number: 33)
Era: 1990-2004
Section: 89 A 76. § (1) bekezdésének utolsó mondatát az 1995. évi LX. törvény
Paragraph Index: 457

(2) 90 A perben kirendelt ügygondnok készkiadásának és díjának előlegezésére azt a felet kell kötelezni, aki az ügygondnok kirendelését kérte, illetőleg akinek perbeli cselekménye folytán a kirendelés szükségessé vált. Az ügygondnok készkiadásainak előlegezésére a felet esetenként, az ügygondnoki díj előlegezésére pedig általában csak az eljárást befejező határozatban kell kötelezni; szükség esetében azonban a bíróság a felet az ügygondnoki díj előlegezésére külön határozatban is kötelezheti. Ha a bíróság az előlegezésre köteles felet a költségekben s ezzel együtt az ügygondnoki díj megfizetésében is elmarasztalja, az ügygondnoki díj előlegezése tárgyában külön határozatot hozni nem kell.

Source: https://magyarkozlony.hu/hivatalos-lapok/5c9a02c3e1cbac7d141ed1b44658437a494a4ab1/dokumentumok/a9adc5183b2b3dc30e027761a48bffa3a0bc0ec5/letoltes